Id-Deċiżjoni tal-Kummissjoni 94/433/KE
tat-30 ta' Mejju 1994
li tniżżel regoli dettaljati għall-applikazzjoni tad-Direttiva tal-Kunsill 93/24/KEE fir-rigward ta' l-istħarriġ statistiku fuq il-popolazzjoni u l-produzzjoni tal-bhejjem, u li temenda l-imsemmija Direttiva
(94/433/KE)
IL-KUMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunita Ekonomika Ewropea,
Wara li kkunsidtat Direttiva tal-Kunsill 93/24/KEE ta' l-1 ta' Ġunju 1993 dwar stħarriġ statistiku li għandu jkun imwettaq dwar il-produzjoni ta' annimali bovini [1], u partikolarment l-Artikoli 1(3), 2 (2), 3 (2), 6 (1) u (2), 8 (1) u (2) u 10 (3) u 12 (2) tagħha,
Billi definizjonijiet preċiżi huma meħtieġa sa biex ikunu mwettqa l-istħarriġ li hemm dispożizzjoni dwarhom f'Direttuva 93/24/KEE; billi dan jenħtieġ id-definizjonijiet ta' oqsma agrikoli koperti b'dan l-istħarriġ; billi l-kategoriji individwali li fihom ir-riżultati ta' l-istħarriġ għandhom ikunu maqsuma għandhom ikunu defini bi preċiżjoni, u d-daqs tal-klassijiet tal-merħliet u r-reġjuni li permezz tagħhom l-Istati Membri jħejju r-riżultati ta' l-istħarriġ f'intervalli regolari għandhom ukoll ikunu iddeterminati; billi definizjoni waħda ta' piż ta' karkassa hija meħtieġ għat-tħejjija ta' statistika dwar il-biċċerija;
Billi, bl-emenda tan-nomenklatura magħquda għall-animali bovini ħajjin bir-Regolament tal-Kummissjoni (KEE) Nru 2505/92 [2], mhuwiex aktar possibli, la għall-kummerċ fil-Komunità u l-anqas għall-kummerċ mal-pajjiżi li m'humiex membri, għall-Istati Membri li jirreġistraw il-barrin u l-bgħula separatament; billi l-qsim tal-produzjoni indiġena grossa f'barrin u bgħula kif meħtieġ permezz tad-Direttiva tal-Kunsill 93/24/KEE għalhekk mhux aktar possibli; billi d-Direttiva 93/24/KEE għandha għalhekk tkun emendata;
Billi, skond Direttiva 93/24/KEE, l-Istati Membri jistgħu, fuq talba tagħhom, ikunu awtoriżżati li jwettqu l-istħarriġ ta' Mejju u Ġinju fir-reġjuni magħżula, fuq il-ftehim li dan l-istħarriġ ikopri mill-anqas 70 % tal-popolazjoni tal-bovini; billi l-Istati Membri li l-popolazjoni tal-bovini tagħhom tikkostitwixxi persentaġġ żgħir tal-popolazjoni globali tal-Komunità jistgħu, fuq talba tagħhom stess, ikunu wkoll awtoriżżati biex iwarrbu għal kollox l-istħarriġ jew ta' Mejju/Ġunju jew ta' Diċembru, jew li jużaw il-qsim reġjonali għar-riżultati finali ta' l-istħarriġ ta' Mejju/Ġunju; billi, finalment, l-Istati Membri jistgħu, fuq talba tagħhom stess, ikunu awtoriżżati li jużaw sorsi amministrattivi minflok stħarriġ statistiku biex jiddeterminaw il-popolazjoni tal-bovini u l-qsim preskritt bi klassijiet ta' daqs tal-merħliet għal riżultati finali ta' snin innumerati biż-żewġ u/jew għal dawk tar-riżultati ta' l-istħarriġ ta' Mejju/Ġunju;
Billi kienu saru applikazzjoni mill-Istati Membri għat-tipi ta' awtoriżazzjoni msemmija hawn fuq;
Billi d-Deċiżjoni tal-Kummissjoni 73/262/KEE [3], kif l-aħħar emendata b'Deċiżjoni 90/501/KEE [4], għandha tkun mibdulha;
Billi, la darba Direttiva 93/24/KEE hija applikabbli mill-1 ta' Jannar 1994, huwa xieraq li jkunu applikati d-dispożizzjonijiet ta' din id-Deċiżjoni b'effett mill-istess data;
Billi din id-Deċiżjoni hija bi qbil ma l-opinjoni tal-Kumitat Permanenti dwar Statistika Agrikola,
ADDOTTAT DIN ID-DEĊIŻJONI:
Artikolu 1
1. Għall-iskopijiet ta' l-Artikolu 2(2) ta' Direttiva 93/24/KEE, "qasam agrikolu" jfisser xi unita teknika w ekonomika taħt amministrazjoni singola li tipproduċi prodotti agrikoli.
2. L-istħarriġ li hemm referenza dwaru fl-Artikolu 1(1) tad-Direttiva 93/24/KEE għandu jkopri:
(a) oqsma agrikoli b'qasam agrikolu ta' żona ta' ettaru 1 jew aktar;
(b) oqsma agrikoli b'qasam agrikolu ta' żona ta' anqas minn ettaru wieħed, jekk il-produzzjoni tagħhom hija għal ċerta ħsieb intenzjonati għall-bejgħ jew ta' l-unita tal-produzzjoni tagħhom teċċedi ċerti limiti naturali.
3. L-Istati Membri li jixtiequ li japplikaw il-limiti differenti ta' l-istħarriġ għandhom, b'danakollu, jintrabtu li jiddeterminaw dak il-limitu b'mod illi l-iżgħar irziezet ikunu esklużi u li flimkien l-irziezet esklużi jammontaw għal 1 % jew anqas tat-total standard tal-marġini grossa, fil-qafas tat-tifsira tad-Deċiżjoni tal-Kummissjoni 85/377/KEE [5], u ta' l-Istati Membri ikkonċernati.
Artikolu 2
Id-definizjonijiet tal-kategoriji ta' annimali bovini li hemm referenza għalihom fl-Artikoli 3(1), 10 (2) u 12 (2) tad-Direttiva 93/24/KEE huma stabbiliti fl-Anness I.
Artikolu 3
Is-sub-diviżjonijiet territorjali li hemm referenza għalihom fl-Artikolu 6(1) tad-Direttiva 93/24/KEE huma stabbiliti fl-Anness II.
Artikolu 4
It-tqassim li hemm dispożizzjoni dwaru fl-Artikolu 8(1) tad-Direttiva 93/24/KEE huwa stabbilit fl-Anness III.
Artikolu 5
Il-piż tal-karkassa li hemm referenza għalih fl-Artikolu 10(1) tad-Direttiva 93/24/KEE huwa definit fl-Anness IV.
Artikolu 6
Fl-Artikolu 12(2) ta' Direttiva 93/24/KEE, kategorija "D. Barrin" u kategorija "E, gniedes" huma magħquda biex jinqraw "D. Barrin u bgħula".
Artikolu 7
1. Bis-saħħa ta' l-ewwel sub-paragrafu ta' l-Artikolu 1(2) tad-Direttiva 93/24/KEE, l-Istati Membri mniżżla f'punt (a) ta' l-Anness V huma awtoriżżati li jwettqu l-istħarriġ ta' Mejju jew Ġunju f'reġjuni magħżula, bil-ftehim li dak l-istħarriġ ikopri mill-anqas 70 % tal-popolazjoni tal-bovini.
2. Bis-saħħa tat-tieni sub-paragrafu ta' l-Artikolu 1(2) tad-Direttiva 93/24/KEE, l-Istati Membri mniżżla f'punt (b) ta' l-Anness V huma awtoriżżati li jwarbu għal kollox l-istħarriġ ta' jew ta' Mejju/Ġunju inkella ta' Diċembru.
3. Bis-saħħa tat-tielet sub-paragrafu ta' l-Artikolu 1(2) ta' Direttiva 93/24/KEE, l-Istati Membri mniżżla f'punt (ċ) ta' l-Anness V huma awtoriżżati li jużaw sorsi amministrattivi minflok l-istħarriġ statistiku.
4. Bis-saħħa ta' l-Artikolu 6(2) tad-Direttiva 93/24/KEE, l-Istati Membri mniżżla f'punt (d) ta' l-Anness V huma awtoriżżati li jużaw il-qsim reġjonali għar-riżiltati finali ta' l-istħarriġ ta' Mejju/Ġunju.
5. Bis-saħħa ta' l-Artikolu 8(2) tad-Direttiva 93/24/KEE, l-Istati Membri mniżżla f'punt (e) ta' l-Anness V huma awtoriżżati li jużaw il-qsim skond il-klassijiet tad-daqs tal-merħliet għar-riżultati finali tas-snin innumerati biż-żewġ u/jew għal dawk ta' l-istħarriġ ta' Mejju/Ġunju.
Artikolu 8
Id-Deċiżjoni 73/262/KE hija imħassra.
Artikolu 9
Din id-Deċiżjoni għandha tkun applikabbli b'effett mill-1 ta' Jannar 1994.
Artikolu 10
Din id-Deċiżjoni hija ndirizzata lill-Istati Membri.
Magħmula fi Brussel, 30 ta' Mejju 1994.